470 Das Regiment der anderhalb hundert vögel. 



155 Darnach vor im und seinen knechten 



Theten ir sechs gar mannlich fechten. 



Das schmierlein facht mit dem paumfalcken. 



Der geyer kund * den aer walcken. 



Das habichlen 2 facht mit dem sprintzlein 3 . 

 160 Ir yeder gwan ein krantz von pintzlein 3 . 



Darnach dem könig auch zu danck 



Kamen geritten in die schranck 



Der hasengeyer mit der glennen, 



Thet mit dem habicht scharff rennen. 

 165 Darnach theten sich acht versprechen, 



Zu reytten in ein gsellen-stechen. 



Das küniglein und der goldhan 



Waren die ersten auch der pan. 



Die moß-sperck und das zötscherlein, 

 170 Pynmaiß, thonmaiß kam auch drein. 



Auch kam der kotfinck uberlanck. 



Das bemlein gewan den danck. 



Erst war viel kürtzweyl auff dem platz, 



Wann ich sah frey wie die stainschmatzs 4 

 175 Dort mit dem emerling thet ringen. 



Die sperck thet mit der kolmaiß springen. 



Mit lauffen sah ich auch die ruchen 



Den dulfist krefftigklich versuchen. 



Der paumheckel 5 thet nach gemsen steigen, 

 180 Die klebermaiß thet im die zeygen. 



Darnach der schertz und der fischgeyer 



Die fischten eynen grossen weyer. 



Das wasserhun das zoch das garn. 



Das taucherlein thet nach fischn' 6 farn. 

 185 Mit dem rüder so für das pleßlein. 



Das wasserstewerlein legts ins feßlein. 



Wolauff, wolauff, so sprach der gantz, 



Zu des königes abendtantz ! 



Die trummel schlug zum dantz der gegler. 

 190 Der mistler war des königs schwegler. 



Der kranich fürt den ersten rayen, 



Thet sich mit der wiltgans ermayen. 



Der prachvogl tantzt mit der graßmucken. 



Die holkro thet das rephun trucken. 

 195 Der wölgerhod halset die korspercken. 



Das selb thet der prandvogel mercken. 



1 C gund. — 2 G Habichlein. — 3 C sprintzlin : pintzlin. 

 4 C Steinschmatz. — 5 C Paumheckl. — 6 C Vischen. 



